דקוטה פנינג

האנה דקוטה פנינג (באנגלית: Hannah Dakota Fanning; נולדה ב-23 בפברואר 1994) היא שחקנית קולנוע וטלוויזיה אמריקאית. פנינג נולדה בקוניירס, ג'ורג'יה שבארצות הברית, למשפחה מרקע נוצרי-בפטיסטי. הוריה הם הת'ר ג'וי (לבית ארינגטון), שחקנית טניס מקצוענית לשעבר, וסטיבן ג' פנינג, סוכן מכירות. סבה הוא שחקן הפוטבול המקצועני לשעבר ריק ארינגטון. אחותה הצעירה היא השחקנית והדוגמנית אל פנינג. ביוני 2011, פנינג סיימה את לימודיה בבית הספר התיכון קמפבל הול הממוקם בשכונת סטודיו סיטי, קליפורניה, שם הייתה גם חברה בקבוצת המעודדות ונבחרה פעמיים למלכת השיבה הביתה. מיד לאחר מכן החלה ללמוד בבית הספר ללימודים פרטניים באוניברסיטת ניו יורק וסיימה שם את לימודיה בשנת 2014, שם התמחתה בין היתר בלימודי נשים, תוך התמקדות בהצגת נשים בתרבות ובקולנוע בפרט. פנינג החלה להופיע בתפקידי אורח קטנים בסדרות טלוויזיה כמו "CSI", "הפרקליטים", "ספין סיטי", "אלי מקביל" ו-"ER" בשנת 2000, בגיל 6 בלבד. בשנת 2001 קיבלה תפקיד משמעותי ראשון בסרט הדרמה שביים ג'סי נלסון; "קוראים לי סם" לצד שון פן, עליו קיבלה שבחים ואף זכתה בפרס סטלייט וקיבלה מועמדות לפרס גילדת שחקני המסך בגיל שמונה, מה שהופך אותה לצעירה ביותר שזכתה בפרס זה. בשנת 2002 זכתה לפרסומה המשמעותי בסרט המתח "לכודה", בתור בתה של שרליז ת'רון. בשנת 2003 שיחקה בסרט הקולנוע "בנות בסטייל" לצד בריטני מרפי, בהמשך לוהקה לסרטים הוליוודיים נוספים, כמו: "חתול תעלול" לצד מייק מאיירס, "נקמה בוערת" לצד דנזל וושינגטון, "משחקים נסתרים" לצד רוברט דה נירו ופמקה ינסן, ובסרטו של סטיבן ספילברג "מלחמת העולמות" לצד טום קרוז וטים רובינס. פנינג זכתה בפרס השחקנית הטובה על תפקידה בסרט "חוות הקסמים" (2006) בטקס פרסי בחירת הילדים של ניקלודיאון לשנת 2007. בשנת 2007 יצא הסרט "כלב ציד" בו כיכבה בתור ילדה במצוקה המוצאת מקלט בשיריו של אלביס פרסלי. הסרט עורר מחלוקת בעקבות טענות על סצנות אכזריות, בהן דקוטה מופיעה ערומה מלבד תחתוניה, ובסצנות אונס. הסרט הוקרן בפסטיבל סאנדנס ב-2007, שם הוא זכה לביקורות שליליות לא מעטות.[דרוש מקור] בשנים 2009–2012 שיחקה בסרטים "דמדומים 2", "דמדומים 3", ו"דמדומים 4 חלק 2", בתור ג'יין. בשנת 2012 כיכבה בסרט הדרמה "עכשיו זה טוב" בתור נערה החולה בסרטן; הסרט מבוסס על רומן משנת 2007 בשם "לפני שאמות", שנכתב על ידי ג'ני דאונהם. בשנת 2016 כיכבה בסרט "פסטורלה אמריקנית" (מבוסס על ספר בשם זהה) לצד יואן מקגרגור וג'ניפר קונלי. באותה שנה כיכבה בסרט המערבון "ברימסטון" מאת הבמאי ההולנדי מרטין קולהובן, אודות בחורה צעירה בשם ליז (פנינג) שעושה הכל כדי להציל את עצמה ואת משפחתה מהכומר החדש (גאי פירס) שמגיע ומשתלט להם על העיירה. בשנת 2017 כיכבה בסרט הדרמה הקומית "המתיני בבקשה" בתור בחורה אוטיסטית מבריקה עם אובססיה למסע בין כוכבים. בשנת 2018 שיחקה בסדרת הדרמה התקופתית של רשת TNT "רצח אופי" בתפקיד שרה הווארד, והייתה מועמדת על תפקידה לפרס סאטורן לשחקנית משנה בסדרת טלוויזיה. הסדרה מבוססת על ספר בעל אותו שם מאת קיילב קאר. בשנת 2019 שיחקה בסרטו של קוונטין טרנטינו "היו זמנים בהוליווד" בדמותה של לינט "סקוויקי" פרום, אחת מחברות הכת של צ'ארלס מנסון. בשנת 2020 שבה לגלם את דמותה של שרה האוורד בענתה השנייה של הדרמה התקופתית "רצח אופי". במרץ 2021 השיקו האחיות דקוטה ואל פנינג חברת הפקות עצמאית בבעלותן, בשם "סרטי לוּאֵלֵן" (Lewellen Pictures). השתיים חתמו הסכם זכות ראשונים עם אולפן ההפקות "Civic Center Media/MRC Television", הידוע כחממה לכישרונות צעירים. פרויקט הביכורים של החברה במסגרת ההסכם, יהיה סדרת פשע שתעובד לפי הרומן רב המכר "The Last House Guest" מאת מייגן מירנדה. האחיות פנינג יפיקו את הסדרה יחד עם שרה ווקר שתכתוב את התסריט, ומרי ג'יין סקאלסקי שתייצג את חברת ההפקות "Echo Lake Entertainment". בשנת 2024 גילמה את מינה בסרט "הצופים". באותה שנה כיכבה בסדרת המותחן הפסיכולוגי "ריפלי" (אנ') שיצר סטיבן זאיליאן עבור נטפליקס, בהשארת הרומן "הכישרון של מר ריפלי" מאת פטרישה הייסמית'. אתר האינטרנט הרשמי של דקוטה פנינג (באנגלית) דקוטה פנינג, ברשת החברתית פייסבוק דקוטה פנינג, ברשת החברתית אקס (טוויטר) דקוטה פנינג, ברשת החברתית אינסטגרם דקוטה פנינג, במסד הנתונים הקולנועיים IMDb (באנגלית) דקוטה פנינג, באתר "אידיבי", מאגר הידע העברי לקולנוע ישראלי ועולמי דקוטה פנינג, באתר AllMovie (באנגלית) דקוטה פנינג, באתר Rotten Tomatoes (באנגלית) דקוטה פנינג, באתר Box Office Mojo (באנגלית) דקוטה פנינג, באתר Metacritic (באנגלית) דקוטה פנינג, במסד הנתונים הקולנועיים KinoPoisk (ברוסית) דקוטה פנינג, באתר Last.fm (באנגלית) דקוטה פנינג, באתר MusicBrainz (באנגלית) דקוטה פנינג, באתר Discogs (באנגלית) דקוטה פנינג, באתר בילבורד (באנגלית) נועה רובין, דוחפת קדימה: דקוטה פנינג מככבת ב"פוש", באתר nrg‏, 15 ביוני 2009 איילה אור-אל, פחד מצויר: דקוטה פנינג מתבגרת ומדברת, באתר nrg‏, 28 ביוני 2009 Dakota, 12, to star in 'disturbing paedophile film', דיילי מייל, ‏4 בינואר 2007 (באנגלית) Andreeva, Nellie (march 4, 2021). Dakota & Elle Fanning Launch Production Company With First-Look Deal At Civic Center Media/MRC Television, Set ‘The Last House Guest’ Series. Deadline Hollywood. Retrieved march 4, 2021